C 316/16
HR
Službeni list Europske unije
6.9.2023.
Osim što pridonosi održavanju ekosustava i sprečavanju širenja požara, taj tradicionalni proizvodni sustav ujedno je zaslužan za posebnu mekoću, boju i sočnost tog mesa, prije svega zbog načina na koji se postupa s jarićima, razdoblja u kojem ostaju uz majke i njihove prehrane.
Jarići se u početku hrane majčinim mlijekom.
S obzirom na pasmine, prehranu i način na koji se s njima postupa to mlijeko ima posebna svojstva, koja se razlikuju od mlijeka koje se proizvodi u zemljopisnim područjima izvan Estremadure.
Te se razlike zbog sastava mlijeka prenose na meso jaradi koja se hrani tim mlijekom.
U tom razdoblju koje provode s majkama jarići se kreću, zbog čega imaju više razine mioglobina u mišićima.
3.4.
Posebni proizvodni postupci koji se moraju provesti na određenom zemljopisnom području Kako bi se očuvala posebnost proizvoda i osigurala njegova kvaliteta, zajamčila dobrobit životinja s obzirom na vrijeme koje provode u transportu, pratili uvjeti u kojima se proizvod dobiva i zajamčila njegova sljedivost, jarad mora biti ojarena, uzgojena, utovljena i zaklana te trupovi moraju biti obrađeni u regiji Estremadura.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv Rasijecanje se mora obavljati u rasjekaonicama upisanima u odgovarajući registar koji vodi Regulatorni odbor.
Rasječeni komadi mesa mogu se filetirati i pakirati u postrojenjima za preradu mesa registriranima u Regulatornom odboru ili u posebnim ustanovama na krajnjim prodajnim mjestima koje su prethodno potpisale sporazum o suradnji s Regulatornim odborom, koji osigurava kontrolu, označivanje i stavljanje zaštićenog mesa na tržište.
Isto tako, mogu se rasijecati i filetirati u maloprodajnim objektima u kojima se u trenutku prodaje obavlja i transakcija s potrošačem.
Meso se ne smije filetirati u isto vrijeme kad i meso koje nije obuhvaćeno ZOZP-om.
3.6.
Posebna pravila za označivanje proizvoda na koji se odnosi registrirani naziv Komadi mesa stavljaju se na tržište pod žigom operatera i certifikacijskim žigom, pri čemu je ovlašteni operater u konačnici odgovoran za njihovo pravilno korištenje.
Etiketa s tekstom i logotipom za ZOZP „CABRITO DE EXTREMADURA” kategorije LECHAL (jarad koja se hrani sisanjem) stavlja se na trupove, polovice trupova, četvrtine trupova i/ili komade jaradi koji ispunjavaju zahtjeve iz odjeljka 3.2.a).
Etiketa s tekstom i logotipom za ZOZP „CABRITO DE EXTREMADURA” stavlja se na trupove, polovice trupova, četvrtine trupova i/ili komade jaradi koji ispunjavaju zahtjeve iz odjeljka 3.2.b).
Osim obveznih navoda etiketa mora sadržavati i sljedeće: identifikaciju i logotip ZOZP-a „CABRITO DE EXTREMADURA” te podatke o sljedivosti.
Postoje dvije verzije logotipa.
Svaka će se upotrebljavati samo za jednu komercijalnu kategoriju.
Logotip za komercijalnu kategoriju „Cabrito de Extremadura” lechal (jarad koja se hrani sisanjem)